CELEX: 62007FN0009
Language: da
Date: 2005-02-05 00:00:00
Title: Sag F-9/07: Sag anlagt den 5. februar 2007 — Angé Serrano mod Parlamentet

24.3.2007   
            
            
               DA
            
            
               Den Europæiske Unions Tidende
            
            
               C 69/31
            
         Sag anlagt den 5. februar 2007 — Angé Serrano mod Parlamentet
   (Sag F-9/07)
   (2007/C 69/62)
   Processprog: fransk
   Parter
   
      Sagsøger: Pilar Angé Serrano (Luxembourg, Luxembourg) (ved avocat E. Boigelot)
   
      Sagsøgt: Europa-Parlamentet
   Sagsøgerens påstande
   
               —
            
            
               Annullation af Europa-Parlamentets afgørelse af 20. marts 2006 om omklassificering af sagsøgeren til lønklasse B*6, løntrin 8, pr. 1. maj 2004.
            
         
               —
            
            
               Europa-Parlamentet tilpligtes at betale 25 000 EUR i erstatning for økonomisk og ikke-økonomisk tab og forringede karrieremuligheder for sagsøgeren, idet der tages forbehold for en forhøjelse og/eller nedsættelse af beløbet under sagen.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, som er tjenestemand ved Europa-Parlamentet og som bestod en udvælgelsesprøve med henblik på overgang til kategori (fra kategori C til kategori B) forud for ikrafttrædelsen af vedtægtsændringen den 1. maj 2004, har allerede anlagt sag ved De Europæiske Fællesskabers Ret i Første Instans til prøvelse af afgørelsen om at indplacere hende i lønklasse B*5 (1).
   Sagsøgeren har i nærværende sag anfægtet afgørelsen af 20. marts 2006, hvorved Europa-Parlamentet omklassificerede hende til lønklasse B*6, løntrin 8. Sagsøgeren har til støtte for søgsmålet påberåbt sig anbringender, der meget ligner dem, han har fremført i sag T-47/05. Hun har desuden anført, at den ordning, der følger af vedtægtsændringen, uanset den nye indplacering, hun er blevet tildelt, rejser tvivl vedrørende den effektive virkning af hendes overgang fra kategori C til kategori B, idet den nye indplacering ikke for sagsøgeren medfører nogle fordele i forhold til den situation, som hendes kolleger, der ikke bestod en udvælgelsesprøve med henblik på overgang til kategori, befinder sig i.
   
      (1)  Sag T-47/05, Angé Serrano m.fl. mod Europa-Parlamentet, EUT C 93 af 14.4.2005, s. 36.